Ek sal vir seker weer van Rio se dienste gebruik maak. Hulle gasvryheid en verwelkoming is vir seker die rede hoekom ek in die toekoms weer van hulle gebruik sal maak. Die kos was voorwaar uit die boonste rakke. Die voorreg om vanaf die Lodge die natuur en wilde diere in die wildtuin te kon sien was ook vir my 'n wenner.
Heerlike wegbreek met pragtige uitsig oor die Krokodilrivier. Rustige omgewing. Daar is ook 'n spa op perseel as jy lus is vir pamperlang.
Netjiese verblyf met n fantastiese matras! Ontbyt-area baie mooi met 'n pragtige uitsig. Ontbyt kan beslis verbeter vir 'n 4 ster.
Die ligging is absoluut fantasties. Om buite op die dek ontbyt te eet en vir die diere te kyk is die begin van jou Wildtuinervaring!
Die kamers is mooi en netjies en dis gerieflik dat daar 'n restaurant is vir aandetes. Langs die Krokodilrivier dus sien mens soms diere, en ook naby aan die Wildtuin se hek.
Privaatheid was ietwat van 'n probleem, ons moes die gordyne toehou siende dat die kamer op die swembad uitgeloop het. Aandete by die restaurant was smaaklik!
Ons sou graag hangplek in die badkamer en 'n bagasierak wou gehad het. Die uitsig is wonderlik en gasvryheid is uitstekend. Rustige omgewing. Sal dit aanbeveel.
Die kamer was baie netjies en mooi versorg. Die aandete by die restaurant was heerlik met 'n wonderlike besoek van 'n paar olifante reg voor ons. Dit was beslis 'n hoogtepunt. Baie dankie vir aangename verblyf en gasvryheid.
Die uitsig is fantasties! Om rustig in die restaurant te sit met 'n glasie koue witwyn terwyl die son ondergaan, die olifante kom swem, en die seekoeie rustig wei, is net so lekker!
Goeie waarde vir geld en vriendelike span. Lekker naby aktiwiteite ... net jammer vir die kragopwekker wat die hele aand loop; dit verniel nogals die bosatmosfeer.
Ons beveel Rio Vista Lodge aan vir 'n vakansie. Daar is so baie om te doen. Die omgewing is onbeskryflik mooi en die voorreg om wild vanaf die patio dop te hou, is so spesiaal! Heerlike etes en 'n lekker swembad om in af te koel. Die wildsritte is awesome!